OzLabs/hebrew-wiki-articles huggingface dataset:
אירוס הביצות

אִירוּס הַבִּיצוֹת או אִירִיס הַבִּיצוֹת (שם מדעי: Iris grant-duffii) הוא מין בסוג אירוס בתת-הסוג לומנאירוס (Limniris), בסקציה לומנאירוס (Limniris).

אירוס הביצות הוא גאופיט עשבוני רב שנתי. קנה שורשו רחב וקצר, עטוף סיבים קוצניים וקשים. העלים ארוכים - כ-50 ס"מ - וצרים, צומחים בשושנת סביב עמוד הפריחה, גונם ירוק כהה והם מתפתלים מעט. עמוד הפריחה בינוני - כ-40 ס"מ אורכו, נושא פרח יחיד. עלי העטיף צהובים, נוטים לירקרק או ללבן. על מרכז העלה מסורטטים עורקים כהים המורכבים נקודות שחורות או סגולות, המתרכזים בלוע הפרח. הפריחה בחורף, ההבשלה בקיץ. הפרי הוא הלקט הנפתח לשלוש קשוות, בתוכו עשרות זרעים בקוטר של כ-3 מ"מ. הזרעים מתפזרים לאחר פתיחת ההלקט במשך מספר שנים. 

תואר המין נקבע על שמו של בוטנאי שאסף והגדיר את הצמח בשנות ה-20 בעמק יזרעאל. תואר המין העברי נקרא על שם בית הגידול העיקרי של המין.

אירוס הביצות צומח באזור ארץ ישראל, סוריה וטורקיה. שטח גידולו המקורי - אדמות כבדות ועמוקות - הפך ברובו לשטח חקלאי, כיום הוא צומח בארץ ישראל רק במרכז רמת הגולן, שם הוכרזה שמורת טבע אירוס הביצות נוב למען שימורו. 
ניסיונות הנבטה נעשים גם בשמות אפק 
https://www.ynet.co.il/environment-science/article/s1frwrhva

המין נדיר, וכשאר מיני האירוס הוא מוגן על פי חוק.

== גלריה ==
<gallery mode="packed" heights="150">
קובץ:Iris-grant-duffii-irus-bitzot-nov-reserve-b.jpg|אירוס הביצות בשמורת הטבע נוב
קובץ:Iris-grant-duffii-irus-bitzot-nov-reserve-a.jpg|אירוס הביצות בשמורת הטבע נוב
קובץ:Iris-grant-duffii-irus-bitzot-nov-reserve-c.jpg|אירוס הביצות בשמורת הטבע נוב
קובץ:PikiWiki Israel 38434 Nature and Colors.jpg|אירוס הביצות בשמורת הטבע נוב
קובץ:Iris grant-duffii.JPG|אירוס הביצות בנחל סנין
</gallery>

==ראו גם==
*שמורת טבע אירוס הביצות נוב
==לקריאה נוספת==
* מיכה לבנה, לקסיקון החי והצומח של ארץ-ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 

==קישורים חיצוניים==

==הערות שוליים==

קטגוריה:אירוסיים
קטגוריה:ארץ ישראל: אירוסיים
קטגוריה:ערכי טבע מוגנים בישראל: צמחים
קטגוריה:צמחי בר בסכנת הכחדה בישראל
קטגוריה:פרחים צהובים בארץ ישראל
וסט ברומיץ' אלביון

מועדון כדורגל וסט ברומיץ' אלביון (באנגלית: West Bromwich Albion Football Club) הוא מועדון הכדורגל הבכיר של העיר וסט ברומיץ', שהיא פרוור של העיר ברמינגהאם במרכז אנגליה. בשנת 1888 נמנה המועדון עם אחד מתריסר מייסדי הפוטבול ליג.

== היסטוריה ==

וסט ברומיץ אלביון היה אחת מ-12 המועדונים שהקימו את הפוטבול ליג, הליגה המקצוענית הראשונה בעולם.
בעונת 1919/1920 זכתה הקבוצה באליפות היחידה בתולדותיה. בעונת 1924/1925 הקבוצה סיימה במקום השני בליגה אחרי האדרספילד טאון.
בעונת 1953/1954 זכתה הקבוצה בגביע ה-FA וסיימה במקום השני בליגה.

בעונת 2004/2005 הקבוצה התמקמה במקום האחרון בחג המולד, ומאז הקבוצה השתפרה ונשארה בליגה במחזור האחרון. עונה לאחר מכן הקבוצה ירדה במחזור האחרון כשהיא חייבת ניצחון ובסופה הפסידה. בעונת 2007/2008 חזרה לפרמייר ליג לאחר שתי שנות היעדרות ובעונת 2008/2009 הקבוצה ירדה לאחר שסיימה במקום האחרון. בעונת 2009/2010 הקבוצה חזרה לפרמייר ליג. בעונת 2017/2018 הקבוצה ירדה לצ'מפיונשיפ לאחר שסיימה במקום האחרון. בעונת 2018/19 הפסידה הקבוצה לאסטון וילה בחצי גמר פלייאוף העלייה ונותרה עונה נוספת בצ'מפיונשיפ.

בסיום עונת 2019/2020 שבה הקבוצה לפרמייר ליג תחת הדרכתו של סלאבן ביליץ' הקרואטי.

את עונת 2020/2021 פתחה הקבוצה עם נקודה אחת בחמשת המחזורים הראשונים, הייתה זו פתיחת העונה הגרועה ביותר של הקבוצה בתולדות הפרמייר ליג, בסיום העונה ירדה ליגה והמאמן סם אלרדייס פוטר.
ב-24 ביוני 2021 מונה ולריאן איסמאל לתפקיד המאמן בארבע השנים הקרובות. כעבור שמונה חודשים עזב איסמאל את המועדון ובמקומו מונה סטיב ברוס. בתחילת עונת 2022/23 הייתה הקבוצה ממוקמת בתחתית הצ'מפיונשיפ וסטיב ברוס פוטר. אחריו מונה כמאמן קרלוס קורבראן. בסיום העונה סיים המועדון במקום התשיעי ולא הצליח להעפיל למשחקי הפלייאוף על העלייה לפרמייר ליג.

ב-13 בפברואר 2024 משפחת פטל מפלורידה קנו 87% מהמועדון ושילן פטל הפך ליו"ר המועדון.<ref name="BBC-16Feb2024"></ref>

== סגל שחקנים ==
;נכון ל-22 במאי 2024

 (קפטן שני)

 (קפטן)

==תארים==
*אליפות אנגליה:(1) 
**סגנית האלופה: 1925, 1954
*גביע אנגלי:(5) 1888, 1892, 1931, 1954, 1968
**פיינאליסטית: 1886, 1887, 1895, 1912, 1935
*גביע הליגה האנגלית:(1) 1966
**פיינאליסטית: 1967, 1970
*גביע ה-FA לנוער: 1976
*מקום ראשון בליגת המשנה האנגלית: 1902, 1911, 2008

==הישגים באירופה==
* גביע אופ"א:
** רבע גמר (1): 1978/1979
** סיבוב ראשון (2): 1979/1980, 1981/1982
* גביע אירופה למחזיקות גביע:
** רבע גמר (1): 1968/1969

==שחקנים מפורסמים==

==קישורים חיצוניים==

* 

==הערות שוליים ==

*
קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1878
קטגוריה:וסט מידלנדס: מועדוני כדורגל
בובה ממולאת

דוב צעצוע של חברת [[שטייף]]
בובה ממולאת היא בובת פרווה או פילוסין הממולאת בקש, שעועית, כותנה או חומרים דומים. 

בובות בד תוצרת בית ממולאות קש נוצרו כבר בשנות ה-30 של המאה ה-19, ואפשר שאף מוקדם הרבה יותר. בעבר נהגו ליצור בובות ממולאות לרוב על ידי פחלוץ - מילוי עורותיהם הריקים של בעלי חיים שניצודו. עם זאת, בעזרת הטכנולוגיה המודרנית, אפשר ליצור בובות ממולאות בצורה סינתטית לגמרי, ללא שימוש בפרווה אמיתית.

מפעל הבובות הממולאות הראשון הוא ככל הנראה חברת שטייף של מרגרטה שטייף, שנוסדה בשנת 1880 בגרמניה. עם מותגי הבובות המצליחים נמנה המותג ובקינז של חברת גאנז שנוסדה בשנת 1950. 

סוגי בובות הפרווה הנפוצים והמפורסמים ביותר הם דובוני צעצוע וקופי גרב.

ביפן מופצות בובות דיסני צום צום על בסיס דמויי דיסני.
==היסטוריה==
ידוע מציורי מערות ממצרים העתיקה ומסופוטמיה, שבובות ממולאות היו קיימות עוד בחברות אלו, למטרות פולחן וכנראה גם למטרות שעשוע.

באירופה של ימי הביניים נעשה שימוש בחיות ממולאות במחזות מסתורין כדי לייצג חיות תנ"כיות, כמו הנחש בגן עדן והאריות בספר דניאל. במהלך המהפכה התעשייתית באירופה, החל משנת 1760 ואילך, החלה תעשיית הצעצועים לקום. במהלך המאה התשע-עשרה תפס תאוצה הרעיון של חיה ממולאת (הידועה גם כ"צעצוע רך" בבריטניה) כמוצר בידור, ותאגידים מסחריים כחברת שטייף קמו במטרה לייצר צעצועי ילדים.

במאה העשרים נעשתה האנשה מקובלת מאוד בקרב אנשים בקהילות עירוניות, שהיו לעיתים קרובות מבודדים ומנותקים ממגע עם חיות אמיתיות. צעצועים רכים נותרו אהודים עד היום. 

בובות ממולאות מככבות כדמויות בספרי וסרטי ילדים. דמויות הספר "פו הדב" נכתבו בהשראת הבובות הממולאות של בנו של הסופר, אלן אלכסנדר מילן. גיבורי הספרים "מכתבים מפליקס" ו"ארנב הקטיפה" הם בובות ארנב ממולאות.

==קישורים חיצוניים==

==הערות שוליים==

קטגוריה:בובות
סיינט אוגוסטין

סיינט אוגוסטין (St. Augustine) היא מושב המחוז סיינט ג'ונס במדינת פלורידה שבארצות הברית, והעיר הראשונה שנוסדה על ידי אירופאים בצפון אמריקה שעדיין קיימת.

העיר נמצאת באזור בפלורידה שנקרא "החוף הראשון", שנמתח מאי אמיליה בצפון דרך ג'קסונוויל דרומה לסיינט אוגוסטין ועד לפאלם קואסט.

==היסטוריה==
סיינט אוגוסטין נוסדה על ידי הספרדים. אף שכמה יישובים נוסדו לפני סיינט אוגוסטין, היא היישוב האירופאי המוקדם ביותר ששרד באמריקה, בעוד שהאחרים ננטשו. העיר נוסדה על ידי אדמירל ספרדי בשם פדרו מננדז דה וילס ב-28 באוגוסט 1565. מרטין דה ארוגלס נולד שנה אחר-כך ב-1566, והיה לראשון להיוולד להורים ממוצא אירופאי באמריקה עצמה. זה היה 21 שנה לפני שאנגליה הקימה את רוקנוק, בהתיישבות וירג'יניה, ו-42 שנה לפני ההתיישבות המוצלחת סנטה פה שבניו מקסיקו, וג'יימסטאון שבווירג'יניה.

==אוכלוסייה==
בשנת 2000 מנתה העיר, לפי מרשם האוכלוסין של ארצות הברית, 11,592 תושבים. גודל האוכלוסייה בשנת 2015 נאמד ב-14,128 תושבים.

== ערים תאומות ==

* 

==קישורים חיצוניים==

* 
* [http://www.oldcity.com פורטל סיינט אוגוסטין]
*[http://historic-cities.huji.ac.il/america/st_augustine/maps/homann_1759_st_augustine_b.jpg מפת סיינט אוגוסטין, 1759,] אוסף המפות ע"ש ערן לאור, הספרייה הלאומית, סריקה מונגשת באתר [http://historic-cities.huji.ac.il/historic_cities.html ערים היסטוריות]
* 

קטגוריה:פלורידה: ערים
קטגוריה:ארצות הברית: ערי חוף
קטגוריה:פלורידה: מושבי מחוזות
קטגוריה:יישובים שהוקמו במאה ה-16
סמל ג'מייקה

סמל ג'מייקה הוענק לג'מייקה בשנת 1661 תחת צו מלכותי, והוא נחשב להורשה מהבריטים. מאוחר יותר נעשו בסמל מספר שינויים קטנים. הסמל המקורי עוצב על ידי ויליאם סנקרופט, הארכיבישוף מקנטרברי בזמנו.

==עובדות היסטוריות==

בעת נתינת שיקול הדעת אודות צורתו של סמל הולם לג'מייקה החופשית, גם הממשל וגם האופוזיציה הגיעו להסכמה על העיקרון הבא: הסמל הקיים יהווה "סמל של משמעות היסטורית רבה ללאום שצריך להישמר".

כל ציור על הסמל מציג את ג'מייקה בהיבט שונה: האננס - כַפּרי הילידי, הטאינויים - כתושבים הראשונים והתנין - כזוחל הילידי של המדינה. השימוש בקסדה מלכותית ובמעטה הוא כבוד ייחודי התואם את ג'מייקה.

בנוסף הוכרז שהסמל המקורי נוצר בפברואר בשנת 1662 ולא בשנת 1661. שנת 1661 היא שגיאה שמתייחסת לשינוי שנעשה בשנת 1752 מהסגנון הישן של התיארוך לסגנון חדש (השנה החדשה התחילה ב-24 במרץ כך שמה שבזמנו היה 1661 הוא 1662 כיום).

==שינויים בסמל==
סמל ג'מייקה עבר כמה שינויים קטנים, אך רק שלושה מהם נרשמו כרשמיים. שינויים אלה אירעו בשנים 1692, 1957 ו-1962.

== ראו גם ==
*דגל ג'מייקה
*המנון ג'מייקה

==קישורים חיצוניים==

קטגוריה:ג'מייקה: סמלים לאומיים
ג'מייקה

ג'מייקה
קטגוריה:תנינאים בתרבות
בליני (מאכל)

בליני מוגשים עם שמנת חמוצה, ביצי דגים ובצל
בליני ממולאים גבינה

בְּלִינִי (ברוסית: Блины́ - צורת רבים; וביחיד: בְּלִין - Блин), או בשמם הנפוץ: בְּלִינְצֶ'ס (ביידיש) או חֲבִיתִּיּוֹת (בעברית), הם סוג של פנקייק מהמטבח הרוסי, דקה ועדינה יותר מהפנקייק האמריקאי. המאכל נפוץ ברוסיה, אוקראינה, גאורגיה, רומניה ושאר מדינות מזרח אירופה.

הבליני הם עלים דקים מטוגנים העשויים מבצק דליל. הבלילה ממנה מכינים את הבליני כוללת קמח חיטה וכוסמת, שמרים, חמאה, ביצים וחלב. היא עשויה להכיל תוספות כגון תפוח אדמה, תפוח או צימוקים.

==מנהגים==

בליני מוגשים חמים, פעמים רבות כמאכל חגיגי עם קוויאר. נהוג גם להגישם עם בצל קצוץ או שמנת חמוצה, ריבה, סלמון, חסילונים, לובסטר, כבד אווז ובשר.

הכפריים הרוסים נהגו לאכול בליני בחג המסלניצה, שציין את סיום החורף וזריחת השמש, שסומלה בצורתו העגולה של הבלין. הבליני הגאורגי זהה לבליני הרוסי אולם מוגש עם תוספות שונות, וכן נהוג לאכול בליני אלה מגולגלים.

יהודים יוצאי מזרח אירופה אוכלים בלינצ'ס ממולאים גבינה בחג שבועות ובחנוכה.

==ראו גם==
* חביתית

==קישורים חיצוניים==

* 
* 
* 
* 

קטגוריה:מגדנאות
קטגוריה:המטבח הרוסי
קטגוריה:המטבח היהודי
קטגוריה:מאכלי שבועות
קטגוריה:מאכלי קרנבל
קטגוריה:המטבח הסובייטי
קטגוריה:המטבח היהודי: קינוחים
המנון ניגריה

קומו, בני הארץ (באנגלית: Arise, O compatriots) הוא ההמנון הלאומי של ניגריה. מילותיו של המנון זה לוקטו מחמש הצעות שהוגשו במסגרת תחרות לאומית לכתיבת ההמנון והולחנו על ידי תזמורת המשטרה הניגרית בניהולו של . ההמנון אומץ בשנת 1978, והחליף את ההמנון "ניגריה, אנו מצדיעים לך", ששימש את המדינה למן 1960.

ההמנון מנוגן על פי רוב באירועי בעלי סממנים של גאווה לאומית, כגון נאומים נשיאותיים, משחקי ספורט חשובים ובבתי ספר, שם מדוקלמת אחריו השבועה הלאומית.

==מילות השיר==

{| cellpadding="5" align="center"
|-
! תרגום לעברית !! אנגלית
|-
| <poem>קומו, בני הארץ, צייתו לקריאת ניגריה.
לשרת את מולדתכם
באהבה, כוח ואמונה.
עמל גיבורינו הקדמונים
לעולם לא יהא לשווא,
לשרת בעוז ולבב
אומה אחת הקשורה בחופש, שלום ואחדות.

הו, אלוהי הבריאה, כוון את מטרתנו האצילית,
הנחה את מנהיגינו בדרך הישר.
עזור לנערינו את האמת לדעת,
ובאהבה ובכנות לגדול
ולחיות חיי אמת וצדק.
תן לנו שחקים גבוהים,
לבנות אומה בה הצדק והשלום 
ישלטו.</poem>
| dir="ltr" | <poem>Arise, O compatriots, Nigeria's call obey
To serve our fatherland
With love and strength and faith
The labour of our heroes past
Shall never be in vain
To serve with heart and might
One nation bound in freedom, peace and unity.

Oh God of creation, direct our noble cause
Guide our leaders right
Help our youth the truth to know
In love and honesty to grow
And living just and true
Great lofty heights attain
To build a nation where peace and justice
shall reign</poem>
|}

==ראו גם==

==קישורים חיצוניים==

קטגוריה:ניגריה: סמלים לאומיים
ניגריה
המנון בוטסואנה

ההמנון של בוטסואנה, ארץ זו שלנו, אומץ בשנת 1966, שנת העצמאות של המדינה. ההמנון נכתב והולחן על ידי קגאלמאנג טומדיסקו מוטסטה.

==מילות השיר==

{| cellpadding="5" align="center"
|-
! תרגום לעברית !! סטסואנה
|-
| <poem>ארץ זו שלנו,
היא מתנת אלוהים,
ירושה מאבותינו;
מי ייתן ושלום ישכון בה תמיד.

פזמון:
עורו! עורו! גברים, עורו!
קמנה, נשים, קמנה עם מרץ!
הבה נעמול יחד לשרת
את ארצנו.

שם יפה של תהילה
הוא שמה של מדינת בוטסואנה,
בעזרת חברות הדדית ופיוס,
נתחבר יחד.

(פזמון)</poem>
| dir="ltr" | <poem>Fatshe leno la rona,
Ke mpho ya Modimo,
Ke boswa jwa borraetsho;
A le nne ka kagiso.

Khorase:
Tsogang, tsogang! banna, tsogang!
Emang, basadi, emang, tlhagafalang!
Re kopaneleng go direla
Lefatshe la rona.

Ina lentle la tumo
La chaba ya Botswana,
Ka kutlwano le kagisano,
E bopagantswe mmogo.

(Khorase)</poem>
|}

==ראו גם==

==קישורים חיצוניים==

* [http://setswana.blogspot.com/2006/01/botswana-national-anthem-its-terrible.html דף ביקורת על התרגום הספרותי לאנגלית של ההמנון] 

קטגוריה:בוטסואנה: סמלים לאומיים
בוטסואנה
רוטב חמאה שחורה

רוטב חמאה שחורה (בצרפתית: בר נואר - Beurre noir) הוא רוטב במטבח הצרפתי. הרוטב נוצר באמצעות המסת חמאה ובישולה על חום נמוך עד אשר מוצקי החלב נשרפים ומקבלים צבע חום כהה. לאחר השחמת מוצקי החלב מוסיפים לרוטב חומצת מאכל (לרוב מיץ לימון או חומץ). הרוטב מתובל בפטרוזיליה.

רוטב זה משמש לתיבול מאכלי ביצים, דגים וירקות.

==ראו גם==
*רוטב חמאה לבנה
*חמאת אגוזים

חמאה שחורה
קטגוריה:חמאה
בריכת יער

בריכת יער המוכרת גם בשם הישן בריכת עטא (מערבית: בירכּת עטא או באנגלית: Birket Ata), היא שלולית חורף, המתמלאת מים בעונת החורף.
ברכת יער
צמחייה מיוחדת נמשכת אליה ובעלי חיים אופייניים לה שוהים בה. היא חלק מפארק השרון, גן לאומי לצד כביש 4, כביש תל אביב חיפה. הבריכה היא שריד לביצות, שכיסו את כל האזור. הביצות האלה יובשו וברכת עטא היא השריד הגדול ביותר לביצות אלה.

יער בריכת עטא הוא חלק מיער חדרה שהתפרסם באידיליה "ביער בחדרה" של המשורר דוד שמעוני.

==תיאור המקום==
ברכת יער היא שטח קערורי המוצף מי-גשם בחורף. מי גשמים מתנקזים אליה מהשטח הקרוב, בייחוד מכיוון מזרח. זרמי המים נתקלים במחסום החוליות ונאגמים. קרקע הבריכה וסביבתה הקרובה, היא קרקע כבדה, המורכבת מטין מיובש, המונע את ספיגת המים וכך נוצר אגן הניקוז ובעקבותיו הבריכה. בקיץ הבריכה מתייבשת כמעט לגמרי בשל שאיבת המים להשקיית עדרי צאן ובקר של משפחות בדואיות אחדות שהגיעו למקום בשנות ה-70 מהנגב. הסביבה של פארק השרון מורכבת מחולות הסופגים את המים בקרקע, באופן יעיל ביותר ולכן גודלה של הבריכה אינו גדול.

בבריכה ובביצה שסביבה גדלה צמחייה אוהבת מים ועופות הבאים לַחְנוֹת בה, לבלות את החורף ואף לדגור במקום. הצמח האופייני לביצה הוא בוציץ סוככני, השולט ומהווה חגורה בפני עצמו. עוד אפשר להבחין במקום באגמון האגם, דוחן זוחל ודמסון כוכבני.

==פרק מתולדות היישוב==
אזור הבריכה מבט ממערב - 1970
בריכת יער היא שריד לביצות חדרה. באזור זה היו במאה ה-19 ביצות. מקור ליתושי הקדחת שפגעה ביישובים הערבים עד כלותם ואשר עשו שמות במתיישבי חדרה הראשונים. כדי להילחם בקדחת החליטו אנשי חדרה למסור חלק מאדמות הביצות לידי הנדיב הידוע, הברון רוטשילד.

בשנת 1895 הסכים רוטשילד, לאחר הפצרות רבות של מתיישבי חדרה ואגודת חובבי ציון, מייסדת המושבה, להתחיל בנטיעת האקליפטוס באזור הביצה. הסופר משה סמילנסקי ממייסדי חדרה מספר כי בקיץ 1896 הגיעו מאות "פועלים שחורים ממצרים, מומחים ליבוש ביצות ומנוסים בו וניגשו אל המלאכה". חלקם נפגעו ממחלת המלריה ובסופו של דבר נטעו במקום עצי אקליפטוס רבים והביצות יובשו. בעיתון מאותה תקופה מסופר:

מדריך זאב וילנאי משנת 1941 מספר כי "בימות הגשמים, בעונה גשומה מאד, המים מהביצה הזאת היו שוטפים את הכביש" (כביש חיפה-תל אביב, כביש 4, נסלל בשנת 1936).

==ראו גם==
* שלולית חורף
* פארק השרון

== לקריאה נוספת==
* נופי הצומח של הארץ, מיכאל זהרי, עם עובד, תל אביב, 1980
* 78 טיולים ברחבי ישראל, צבי אילן, עם עובד, תל אביב, 1977
* מדריך ארץ-ישראל - תל אביב, השרון, השפלה והנגב, ד"ר זאב וילנאי, ירושלים, 1950 (מהדורה ראשונה 1941)
* פרקים בתולדות היישוב, משה סמילנסקי, הוצאת דביר, תל אביב. ת"ש.

==קישורים חיצוניים==
* [http://www.inature.info/wiki/שמורת_בריכת_יער בריכת יער - באתר "טבע ונופים בישראל"]
* 

קטגוריה:השרון: שמורות טבע
קטגוריה:שלולית חורף
קטגוריה:ביצות בארץ ישראל
ווסטוק 1

ווסטוק 1 (ברוסית : Восто́к, "מזרח") הייתה הטיסה המאוישת הראשונה לחלל. כחלק מתוכנית ווסטוק, ווסטוק 1 שוגרה ב-12 באפריל 1961, כשהיא נושאת את הקוסמונאוט הרוסי יורי גגארין. זו הייתה הפעם הראשונה בה אדם שייט מעבר לאטמוספירה, והפעם הראשונה בה אדם שהה במסלול סביב כדור הארץ (לאחר שהכלבה לייקה הייתה היצור החי הראשון בחלל, על גבי ספוטניק 2).

לזכר המשימה מציינים מדי שנה (בעיקר ברוסיה) את יום הקוסמונאוטים ב-12 באפריל. 

המשימה החלה בשעה 06:07:00 לפי שעון גריניץ' מנמל החלל בייקונור, וכללה הקפה בודדת סביב כדור הארץ. למרות מספר בעיות טכניות הטיסה עברה בהתאם לתוכנית.

הנחיתה התרחשה ב-07:55:00 שעון גריניץ' באזור כפר סמלובקה (Смеловка) במחוז סראטוב. גגרין נחת תוך שימוש במצנח קרוב לחללית עצמה. תוך זמן קצר לאזור הגיעו אנשים מקומיים וצוות חילוץ.

המשימה עברה במשטר אוטומטי - כך שיורי גגארין היה למעשה נוסע ולא טייס.

גרמן טיטוב היה קוסמונאוט גיבוי.
==ראו גם==
* מרקורי-רדסטון 3

==קישורים חיצוניים==

* [http://www.spacefacts.de/mission/english/vostok-1.htm תיאור המשימה]
* [https://www.russianspaceweb.com/vostok1.html טיסת ווסטוק 1]

קטגוריה:תוכנית ווסטוק
קטגוריה:1961 בברית המועצות
רוטב חמאה לבנה

[[אספרגוס ברוטב חמאה לבנה]]
רוטב חמאה לבנה או בר בלאן (בצרפתית: Beurre blanc) הוא רוטב עשיר העשוי מצימצום (בישול על חום נמוך עד לאידוי הנוזלים) של חומץ, יין לבן ובצלי פנינה (שאלוט) קצוצים אליו מוסיפים חמאה קרה. 
יש המחליפים את החומץ במיץ לימון ויש המוסיפים לרוטב גם ציר בשר.

מקורו של רוטב זה במטבח הצרפתי ובייחוד במטבח עמק הלואר. המלומדים חלוקים בדבר מקורו של הרוטב. לפי אחת הסברות הומצא הרוטב במטבחו של המרקיז דה גולן (Marquis de Goulaine) - כאשר השף הורה לעוזרו להכין רוטב ברנייז עבור הדגים, אולם העוזר שכח להוסיף את הטרגון ואת חלמוני הביצה. מאחר שלא היה זמן להכין רוטב חדש, הוגש הרוטב שהכין העוזר וזכה להצלחה רבה.

לעיתים מוסיפים לרוטב שמנת במטרה למנוע היפרדות הרוטב למרכיביו, אולם שפים רבים מתנגדים למרכיב זה (בהם השף אנתוני בורדיין).

==ראו גם==
*רוטב חמאה שחורה
*חמאת אגוזים

==קישורים חיצוניים==

חמאה לבנה
קטגוריה:חמאה
המנון הרפובליקה העממית של סין

ההמנון הלאומי של הרפובליקה העממית של סין (כולל הונג קונג ומקאו), הנקרא מארש המתנדבים (סינית מפושטת: 义勇军进行曲; פיניין: Yìyǒngjūn Jìnxíngqǔ; תעתיק לעברית: יִיְ-יוֹנְגְּג'וּן גִ'ינְשִׁינְגְּצ'וּ), חובר במהלך מלחמת סין–יפן השנייה בידי המשורר טיאן האן.

בספטמבר 1949, זמן קצר לאחר עליית הקומוניסטים לשלטון במדינה, אומץ השיר כהמנון הלאומי תוך שינוי חלק מהמילים כך שיתאימו לאידיאולגיה של מאו דזה-דונג.
במהלך מהפכת התרבות, הוחלף ההמנון הסיני ונאסר לשיר את 'מארש המתנדבים'. השיר חזר לשמש כהמנון של סין בשנת 1978, תוך שינוי נוסף במילותיו. ב-1997 הפך ההמנון גם להמנון של הונג קונג עם הפיכתה לחלק מהרפובליקה העממית של סין, וכן של מקאו ב-1999. בטאיוואן נאסר על השמעת ההמנון הסיני עד לתחילת שנות ה-90. 
במסגרת השינויים בחוקה הסינית במהלך 2004, הוכנס ההמנון כחלק רשמי ואינטגראלי מהחוקה. 

==מילות השיר==

{| cellpadding="5" align="center"
|-
! תרגום לעברית !! מנדרינית !! פיניין
|-
| <poem>קומו, כל אלו המסרבים לשמש כעבדים!
ניתן לבשרינו ודמינו להפוך לחומה הגדולה החדשה!
בעוד האומה הסינית עומדת בפני איומה הגדול ביותר,
זעקו זעקתכם האחרונה בעזות,

קומו, קומו, קומו!

לו כל מיליון ליבותינו יפעמו כאחד!
מול אש האויב, נצעד בעוז!
מול אש האויב, נצעד בעוז!
נצעד! נצעד! נצעד!</poem>
| dir="ltr" | <poem>起来！不愿做奴隶的人们！
把我们的血肉，筑成我们新的长城！
中华民族到了最危险的时候，
每个人被迫着发出最后的吼声。

起来！起来！起来！

我们万众一心，
冒着敌人的炮火，前进！
冒着敌人的炮火，前进！
前进！前进！进！</poem>
| <poem><div class="mw-content-ltr">Qǐlái! Búyuàn zuò núlì de rénmen!
Bǎ wǒmen de xuèròu, zhùchéng wǒmen xīn de chángchéng!
Zhōnghuá mínzú dào liǎo zuì wēixiǎn de shíhòu.
Měi ge rén bèi pòzhe fāchū zuìhòu de hǒushēng.

Qǐlái! Qǐlái! Qǐlái!

Wǒmen wànzhòngyìxīn,
Màozhe dírén de pàohuǒ, qiánjìn!
Màozhe dírén de pàohuǒ, qiánjìn!
Qiánjìn! Qiánjìn! Jìn!
</div></poem>
|}

==ראו גם==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:הרפובליקה העממית של סין: סמלים לאומיים
סין
קטגוריה:שירים על הרפובליקה העממית של סין
פייננשל טיימס

פייננשל טיימס (באנגלית: Financial Times) הוא עיתון כלכלי בריטי בינלאומי.

==מאפיינים==
העיתון מודפס בשפה האנגלית במספר רב של ערים, בהן לונדון, פריז, פרנקפורט, סטוקהולם, ניו יורק, הונג קונג, סינגפור ואיסטנבול. בשנים 2000–2012 יצאה לאור מהדורה של כתב העת בגרמנית, תחת השם "Financial Times Deutschland". עד שנת 2013 היה מדפיס העיתון מספר מהדורות כל לילה בהתאם להתפתחויות החדשותיות.

העיתון מדווח בהרחבה על עסקים. בעל רשת גדולה של כתבים בינלאומיים - כ-110 מ-475 כתבי העיתון נמצאים מחוץ לבריטניה. העיתון מודפס על גיליון נייר גדול בגוון כתום-ורדרד, וכולל לרוב שני חלקים: החלק הראשון סוקר חדשות לאומיות ובינלאומיות, כאשר החלק השני סוקר חדשות חברות ושווקים.

== היסטוריה ==
ב-9 בינואר 1888 הושק העיתון בשם ה"מדריך הכלכלי של לונדון" (London Financial Guide) על ידי הורטיו בוטומלי. ב-13 בפברואר באותה שנה שונה שמו ל-"Financial Times". תחילה העיתון פורסם כעיתון בעל ארבעה עמודים מהמרכז בלונדון. העיתון קידם את עצמו במהירות למעמד של "תנ"ך למשקיעים", כאשר היריב היחיד שלו הוא ה-Financial News..

ב-1893 שינה העיתון צבעו לכתום-ורדרד - שינוי שהפך אותו לייחודי לעומת המתחרה העיקרי שלו.

ב-1945 העיתון התמזג עם מתחרו על מנת להפוך לעיתון בודד בעל שישה עמודים. העיתון הביא איתו תפוצה גדולה יותר, בעת שה-Financial News הביא כישרונות מערכת.

בשנת 2002, היה בין אתרי החדשות הראשונים בעולם שהחל לגבות תשלום. בשנת 2006 איחד את מערכות האינטרנט והעיתונות הכתובה שלו.

במאי 2013 האקרים סורים פרצו לאתר העיתון.

ביולי 2015 פורסם, כי לאחר 58 שנים בבעלות תאגיד פירסון, העיתון יימכר לתאגיד התקשורת היפני ניקיי, תמורת 1.29 מיליארד דולר.

בנובמבר 2019, לראשונה מאז היווסדו ב-1888 מונתה אישה לתפקיד העורך הראשי, סגנית עורכת פייננשל טיימס וילידת לבנון רולא ח'לף, היא נכנסה לתפקיד בינואר 2020.

ביוני 2023, לאחר רצף אירועים אלימים ביהודה ושומרון שבהם הותקפו יישובים פלסטיניים, קרא מאמר המערכת של פיננשל טיימס לממשלות בארצות הברית ובאירופה "לנקוט צעדים מעשיים נגד ישראל", בהם איסור ייבוא סחורות המיוצרות בהתנחלויות.

== קישורים חיצוניים ==

* 
* 

* 

==הערות שוליים==

קטגוריה:עיתונות כלכלית
קטגוריה:הממלכה המאוחדת: עיתונים
קטגוריה:עיתונים בין-לאומיים
קטגוריה:עיתונים במרכז הפוליטי
המנון גבון

האחווה (בצרפתית: La Concorde) הוא ההמנון הלאומי של גבון. השיר נכתב והולחן על ידי ז'ורז' אלקה דמה אומץ בשנת 1960, שנת קבלת העצמאות של המדינה, ומושר בצרפתית.

== מילות השיר ==

{| cellpadding="5" align="center"
|-
! תרגום לעברית !! צרפתית
|-
| <poem>פזמון:
מאוחדת באחווה
התעוררי גבון, השחר בהישג יד,
יצרי את הרוח שמרעידה ומהווה השראה לנו.
סוף סוף, אנו קמים, כדי להשיג את שמחת חיינו.
סוף סוף, אנו קמים, כדי להשיג את שמחת חיינו.

גאים ונרגשים, כשהיום עולה עלינו
משילים את הבושה והעוולה.
לו נתקדם ויפוגו חששותינו,
ויתרוממו המעלה והעוז של מלחמתנו.

(פזמון)

כן, שהזמנים המאושרים שאבותינו חלמו
יגיעו אלינו סוף סוף, ישמחו את קיומנו,
ויגרשו את המכשפים, המכשפים הבוגדים האלה
שזרעו רעל והפיצו פחד.

(פזמון)

כדי שבעיני העולם והמדינות הידידותיות
גבון האלמותית תשמור על שמה הטוב
הבה נשכח את מריבותינו, הבה נבנה יחד
את המבנה החדש שכולנו חלמנו עליו.

(פזמון)

מחופי האוקיינוס ללב היער,
הבה נישאר עירניים ללא חולשה וללא שנאה!
סביב זה הדגל שמוביל אותנו לכבוד,
הבה נצדיע למולדת ונשיר בלי הפסקה!</poem>
| dir="ltr" | <poem>Refrain:
Uni dans la Concorde et la fraternité
Éveille-toi Gabon, une aurore se lève,
Encourage l'ardeur qui vibre et nous soulève!
C'est enfin notre essor vers la félicité.
C'est enfin notre essor vers la félicité.

Éblouissant et fier, le jour sublime monte
Pourchassant à jamais l'injustice et la honte.
Qu'il monte, monte encore et calme nos alarmes,
Qu'il prône la vertu et repousse les armes.

(Refrain)

Oui que le temps heureux rêvé par nos ancêtres
Arrive enfin chez nous, réjouisse les êtres,
Et chasse les sorciers, ces perfides trompeurs.
Qui semaient le poison et répandaient la peur.

(Refrain)

Afin qu'aux yeux du monde et des nations amies
Le Gabon immortel reste digne d'envie,
Oublions nos querelles, ensemble bâtissons
L'édifice nouveau auquel tous nous rêvons.

(Refrain)

Des bords de l'Océan au cœur de la forêt,
Demeurons vigilants, sans faiblesse et sans haine!
Autour de ce drapeau, qui vers l'honneur nous mène,
Saluons la Patrie et chantons sans arrêt!</poem>
|}

==ראו גם==

==קישורים חיצוניים==

קטגוריה:גבון: סמלים לאומיים
גבון
המנון מאוריטניה

ההמנון הלאומי של מאוריטניה חובר כשיר עממי כבר במאה ה-19 על ידי באבא ולד א-שייח' סידיא. הוא הולחן על ידי טוליה ניקיפרובצקי, מנהל תזמורת שירות השידור הצרפתי, לבקשתו של הנשיא הראשון של מאוריטניה. השיר אומץ כהמנון של המדינה עם קבלת העצמאות ב-1960.

בשל מקצבו המסובך ההמנון הוא קשה לשירה, ועל כן לעיתים הוא מתואר כחסר מילים.

==מילות ההמנון==

{| cellpadding="5" align="center"
|-
! ערבית !! תעתיק עברי !! תרגום לעברית
|-
|<poem>
كن للاله ناصرا وأنكر المناكرا
وكن مع الحق الذي يرضاه منك دائرا
ولا تعد نافعا سواه أو ضائرا
واسلك سبيل المصطفى ومت عليه سائرا
فما كفى أولنا أليس يكفي الآخرا
وكن لقوم احدثوا في أمره مهاجرا
قد موهوا بشبه واعتذروا معاذرا
وزعموا مزاعما وسودوا دفاترا
واحتنكوا أهل الفَلا واحتنكوا الحواضرا
وأورثت أكابر بدعتها أصاغرا
وإن دعا مجادل في أمرهم إلى مرا
فلا تمار فيهم إلا مراء ظاهرا</poem>
|
<poem>כֻּן לִלְאִלַאהִ נַאצִרַן וַּאַנְכִּרִ (א)לְמַנַאכִּרַא
וַּכֻּן מַעַ (א)לְחַקִּ (א)לַּדִ'י יַרְצַ'אהֻ מִנְכַּ דַאאִרַא
וַּלַא תַעֻדַּ נַאפִעַן סִוַּאהֻ אַוּ צַ'אאִרַא
וַּ(א)סְלֻכּ סַבִּילַ (א)לְמֻצְטַפַא וַּמֻת עַלַיְהִ סַאאִרַא
פַמַא כַּפַא אַוַּלַנַא אַלַיְסַ יַכְּפִי (א)לְאַאחִ'רַא
וַּכֻּן לִקַוּמִן אַחְדַת'וּא פִי אַמְרִהִ מֻהַאגִ'רַא
קַד מַוַּהוּא בִּשַׁבַּהִן וַּ(א)עְתַדַ'רוּא מַעַאדִ'רַא
וַּזַעַמוּא מַזַאעִמַא וַּסַוַּדוּא דַפַאתִרַא
וּ(א)חְתַנַכּוּא אַהְלַ (א)לְפַלַא וּ(א)חְתַנַכּוּא (א)לְחַוַּאצִ'רַא
וּאַוְּרַתַ'ת אַכַּאבִּרֻ בִּדְעַתַהַא אַצַאעִ'רַא
וַּאִן דַעַא מֻגַ'אדִלֻן פִי אַמְרִהִם אִלַא מִרַא
פַלַא תַמַארַ פִיהֻם אִלַּא מִרַאאַ טַ'אהִרַא</poem>
|<poem>היה עזר לאל וגנה את המעשים המגונים
סוב עם האמת אשר הוא שבע רצון לקבל ממך
אל תחשוב את זולתו למועיל או מזיק
צעד בנתיב הנבחר ומות בהולכך בו
הן מה שהספיק לראשון בינינו, הלא יספיק לאחרון
הגֵר מקרב אנשים שחידשו חידושים בלתי רצויים בעניינו
הם סילפו עם דבר דומה ותירצו תירוצים
טענו טענות שקר והשחירו מחברות
לימדו לקח את שוכני המדבר, לימדו לקח את שוכני הערים
גדולים הורישו את מינותם לקטנים
אם יקרא וכחן לחלוק על עניינם
אל תחלוק עליהם אלא בדרך של מחלוקת חיצונית</poem>
|}

==ראו גם==

==קישורים חיצוניים==
* 
==הערות שוליים==

קטגוריה:מאוריטניה: סמלים לאומיים
מאוריטניה
המנון רואנדה

ההמנון הלאומי של רואנדה, רואנדה היפה, אומץ ב-1 בינואר 2002, עם סיומה של מלחמת האזרחים במדינה. בכך הוחלף ההמנון הקודם שהיה בשימוש מאז קבלת העצמאות ב-1962.

==מילות השיר==
===בשפת קיניַרואנדה - אחת משלוש השפות הרשמיות במדינה===
<div style="direction: ltr;">
:Rwanda nziza Gihugu cyacu 
:Wuje imisozi, ibiyaga n'ibirunga 
:Ngobyi iduhetse gahorane ishya. 
:Reka tukurate tukuvuge ibigwi 
:Wowe utubumbiye hamwe twese 
:Abanyarwanda uko watubyaye 
:Berwa, sugira, singizwa iteka. 
:orana Imana, murage mwiza 
:byo tugukesha ntibishyikirwa; 
:muco dusangiye uraturanga 
:rurimi rwacu rukaduhuza 
:bwenge, umutima,amaboko yacu 
:ibigukungahaze bikwiye 
:uko utere imbere ubutitsa. 
:bakurambere b'intwari 
:itanze batizigama 
:araguhanga uvamo ubukombe 
:tsinda ubukoroni na mpatisbihugu 
:yayogoje Afurika yose 
:one uraganje mu bwigenge 
:ubukomeyeho uko turi twese. 
:omeza imihigo Rwanda dukunda 
:uhagurukiye kukwitangira 
:go amahoro asabe mu bagutuye 
:ishyire wizane muri byose 
:rangwe n'ishyaka, utere imbere 
:hamye umubano n'amahanga yose 
:aze ijabo ryawe riguhe ijambo.
</div>

==ראו גם==

==קישורים חיצוניים==

קטגוריה:רואנדה: סמלים לאומיים
רואנדה
רוטב ביארנז

רוטב ביארנז (בצרפתית: Sauce Béarnaise - רוטב ביארן; נהגה בעברית לעיתים קרובות גם "רוטב ברנז") הוא רוטב העשוי מחמאה וחלמוני ביצים המתובלים בטרגון, בצלצלי פנינה ועירית המבושלים ביין וחומץ.

המלומדים סבורים כי הרוטב הומצא בידי השף קולינה (Collinet) (אשר המציא גם את תפיחת תפוחי האדמה - pommes de terres soufflés), והוגש לראשונה בפתיחת מסעדת "ביתן אנרי הרביעי" ("Le Pavillon Henri IV") בסן-ז'רמן-אן-לה בשנת 1836. הרוטב נקרא בשם זה לכבודו של המלך אנרי הרביעי אשר נולד באזור ביארן בדרום-מערב צרפת.

רוטב זה דומה לרוטב ההולנדז בכך שהוא תערובת של חמאה וחלמוני ביצים. ההבדל בין שני הרטבים הוא בתבליניהם בלבד (ברוטב הולנדז משתמשים במיץ לימון במקום בחומץ ובטרגון). רוטב ביאנז מועשר בעגבניות מרוכזות נקרא "רוטב שורון" על שם אלכסנדר אטיין שורון שהמציא אותו.

אופן הכנת הרוטב פורט לראשונה בספרו של פרנאן פואן (Fernand Point) "הגסטרונומיה שלי" (Ma Gastronomie).

הרוטב משמש כתוספת לאומצה (סטייק).

==קישורים חיצוניים==

*[https://web.archive.org/web/20070930190543/http://www.hashulchan.co.il/_Recipes/Recipe.asp?CategoryID=107&ArticleID=6702&RecipesCategoryID=324 מתכון] באתר על השולחן
*[http://food.walla.co.il/?w=/906/1068430 מתכון] באתר וואלה!
*

ביארנז
שבזיה

"שבזיה" הוא פסל ראש אישה מאת הפסל הישראלי יצחק דנציגר. הפסל, אשר נוצר בשנת 1939, עשוי אבן חול וגובהו 56 ס"מ. הפסל מצוי כיום באוסף "הפניקס חברה לביטוח".

הפסל מציג ראש של אשה בעלת מראה "מזרחי", עיניה בולטות וכך גם עצמות-לחיה. שיערה ארוך וראשה מוטה מעט. בנימין תמוז מספר במאמרו "בין עדן לאופיר" (1988) כי האבן ממנה נוצר הפסל הייתה בתחילה טורסו של אישה, עליה עבד תמוז בסטודיו של דנציגר ברחוב גרוזנברג בתל אביב. דנציגר ביקש להחליף עמו גוש אבן בתמורה לגוש אבן חלופי. הפסל נוצר לאחר יצירת פסלו של דנציגר נמרוד, ונחשב בעיני רבים כבן זוגו הרעיוני של פסל זה.

השפעה ליצירת פסל זה הגיעה מהפסלים היוונים מהתקופה הארכאית ומהפיסול המצרי. 

על פי נורית רכס, בתו של דנציגר, מקור שמו והשראתו של הפסל הוא ב"נשים של שכונת שבזי, היפיפיות התימניות שסימלו בעיניו את האווירה של שכונת שבזי". 

חיים גמזו תיאר את הפסל כבעל אקספרסיביות עזה "שהייתה אופיינית למסכות-יון הקדומות".

== ראו גם ==

* נמרוד (פסל)
* תימני ותימנייה

==קישורים חיצוניים==

== הערות שוליים ==

קטגוריה:פסלים (יצירות)
קטגוריה:יצחק דנציגר
קטגוריה:פיסול ישראלי
קטגוריה:יצירות משנת 1939
פחלוץ

פוחלץ של [[נמר השלג.]]
ראשו המפוחלץ של [[דוב קוטב.]]
מוצג של [[ארכאופטריקס, דוגמה לקריפטו-טקסידרמיה.]]
פחלוץ, או אדר (טקסידרמיה, ביוונית "סידור העור") היא אמנות השיפוץ והשחזור של בעלי חיים מתים למטרות תצוגה (לדוגמה, שלל ציד) או מחקר. זוהי פרקטיקה הנעשית בדרך כלל עם בעלי חוליות, אך לעיתים גם עם חסרי חוליות דוגמת חרקים. השיטות שהמפחלצים עושים בהן שימוש השתפרו רבות במהלך המאה העשרים, ברוממן את איכות הפוחלצים.

המפחלצים עשויים להיות מקצוענים העובדים בעבור מוזיאונים, או חובבים, כגון תחביבנים, ציידים ודייגים. כדי להכין פוחלץ, על המפחלץ להיות בעל ידע באנטומיה, ביתור, פיסול, ציור ועיבוד עורות.

==היסטוריה==
ככל שהביקוש לעור איכותי גבר, השיטות נעשו יותר ויותר מתוחכמות. במאה השמונה-עשרה, כמעט בכל עיירה קטנה פרחו עסקי עיבוד העורות. במאה התשע-עשרה, ציידים החלו להביא את שללם לחנויות ריפודים בהן הרפדים היו ממלאים את עורות החיות בסמרטוטים וכותנה ותופרים אותם מחדש. המונח "פחלוץ" או "חיות מפוחלצות" צמח מתוך צורה גסה זו של פחלוץ. מפחלצים מקצועיים מעדיפים את המונח "שחזור" על-פני "פחלוץ" ועשויים להעלב מזה האחרון.

בתחילת המאה העשרים, מלאכת הפחלוץ החלה להתפתח לצורתה המודרנית תחת הנהגתם של בעלי-מלאכה דוגמת קארל א. אייקלי, ג'יימס ל. קלארק, ויליאם ט. הורנאדיי, קולמן ג'ונאס, פרדריק ויליאם קאמפפר ולאון פריי. אישים אלו, ומפחלצים אחרים, יצרו דמויות מדויקות אנטומית שכללו כל פרט קטן והוצבו בתנוחות איכותיות אמנותיות ובמיקומים התואמים את טבע המין. היה זה שינוי גדול בהשוואה לצורות הקריקטוריות שהיו בשימוש נרחב עד אז להצגת שלל-ציד.

==שיטות==
מכשיר יבוש בהקפאה בתבניות

אחת הטכניקות השכיחות ביותר שבשימוש המפחלצים בני־זמננו נפתחת בהקפאת גוויית בעל־החיים במקפיא ענק, לרוב של בית מטבחיים. לאחר מכן, המפחלץ מקלף את העור על מנת לעבדו והכנתו לשימוש מאוחר יותר. רקמות השרירים והעצמות הנותרות משוקעות בטיח, כדי ליצור את חלקי הפוחלץ. בעזרת חלקים אלה, נוצר שלד, שאליו אפשר לחבר מחדש את העור או הפרווה. אפשרות חלופית היא ליצור שלד עץ ולשייפו כך שיתאים לעור המקורי. לאחר מכן, אפשר להוסיף עיני זכוכית לתצוגה, ואולי גם שיניים מזויפות, בהתאם למצב השיניים המקורי של בעל־החיים.

שיטה חלופית שנמצאת בתנופה היא יבוש בהקפאה. בשיטה מיוחדת זו נעדרים חסרונות ההפשרה הרגילה והיא מאפשרת לשמר את הצורה המקורית של הגוף המוקפא. דבר זה ניתן להעשות עם זוחלים, ציפורים, יונקים קטנים כחתולים וכמה סוגים של כלבים, וזו שיטה מהירה ופשוטה מזו המסורתית. בדרך כלל עונדים לתוצר שרשרת למזכרת.

שיטה חדשה אחרת היא יצירת פוחלצי דגים מלאכותיים לחלוטין מתצלומים בעבור דייגים חובבים.

==קריפטו־טקסידרמיה==
קריפטו־טקסידרמיה היא יצירת פוחלצים של בעלי־חיים שאינם קיימים במציאות, כמו הכלאה של ארנב ואנטילופה. ניתן ליצור פוחלצים כאלו לדימוי יצורים מיתולוגיים דוגמת דרקונים, יצורים פרי דמיונו של המפחלץ, מינים שנכחדו או נמצאים בסכנת הכחדה. ניתן לייצרם מחלקים של בעלי־חיים (למשל כדי ליצור דגמים של כימרה, גריפון, גדי הים או חד-קרן) או כמוצר מלאכותי לגמרי.

==גלריה==
<gallery>
קובץ:Taxidermied_Bandicoot.jpg|בנדיקוט חוטמני מפוחלץ.
קובץ:Taxidermic_Bird_-_Lightner_Museum.JPG|תרנגול הודו מפוחלצת במוזיאון לייטנר שבפלורידה.
קובץ:עגל בעל שני ראשים.JPG|עגל בעל שני ראשים מפוחלץ במוזיאון הטבע שבירושלים.
File:Coracias-garrulus--SMNH-Tel-Aviv-Nature-Museum--IZE-023.jpg|פוחלץ של כחל מצוי במוזיאון הטבע ע"ש שטיינהרדט
</gallery>

==קישורים חיצוניים==

* 
* 
* 

קטגוריה:מלאכת יד
קטגוריה:אמנות בגופות מתים ושימורן
קרוסלה (תוכנית טלוויזיה)

קרוסלה היא תוכנית טלוויזיה ישראלית לילדים, אשר שודרה בין השנים 1977–1980 בערוץ הראשון במשך שתי עונות שידור. הרקע לתוכנית היה גינה ובה קרוסלה. שלושה תקליטים ליוו את התכנית, והמשיכו להימכר שנים רבות לאחר הפסקתה, גם בתקליטורים וב-DVD.

כל פרק בתוכניות היווה סיפור עלילה בליווי שירים שנכתבו ברובם בעונה הראשונה על ידי לאה נאור והולחנו ועובדו מוזיקלית על ידי מתי כספי וקובי אושרת.

בעונה השנייה השירים נכתבו ברובם על ידי יעל רוזמן והולחנו ועובדו מוזיקלית על ידי יאיר רוזנבלום.

התכנית הראשונה שודרה בערב סוכות תשל"ח - 26 בספטמבר 1977.

על בימוי השחקנים בעונה הראשונה היה צדי צרפתי. על ההפקה והבימוי לטלוויזיה היו שרה גינור, דליה הורביץ ופנחס הר-זהב.

לעונה הראשונה היה פתיח בסגנון ה"סטופ מושן" בהשתתפות משתתפי הסדרה ולשנייה היה פתיח מונפש.

הדמויות:
* חוה הזמרת (חוה אלברשטיין) - הייתה זמרת נודדת עם גיטרה. לא כיכבה בכל הפרקים. הופיעה בעונה הראשונה בלבד.
* שלמה הדוור (שלמה וישינסקי) - בכל פרק היה בעל מקצוע אחר.
* גדליה הגנן (אברהם מור) - הגנן היה דמות עצבנית שכעסה בקלות.
* חנן ענן (חנן גולדבלט) - חנן ענן היה מוכר בלונים בדחני וחסר ביטחון עצמי. באמצעות הבלונים הגיע לעננים, בהם גר.
* ירדנה הצלמת (ירדנה ארזי) - החליפה בעונה השנייה את חוה אלברשטיין. תחילה חשבה שחנן, שלמה וגדליה הם שלושה גיבורים שעליהם הייתה צריכה לסקר.
* הילדים שהשתתפו בתוכנית: רינת כהן, אוריאל ברק ורחל יאיר. הילדים הופיעו רק בעונה הראשונה.

לדמויות היו משפטים אופייניים:
* "אתה הורס לי את הגינה ומקלקל לי את המצב-רוח" (גדליה הגנן).
* "אני לא דואג, אני רק קצת מודאג" (שלמה הדוור).
* "אני חושב, אם אני לא מתבלבל..." (חנן ענן).

בדצמבר 2009 יצא לראשונה למכירה ב-DVD מארז המכיל את כל 18 פרקי התכנית. כמו כן גם התקליטים יצאו מחדש על תקליטורים.

==קישורים חיצוניים==
* 
* [https://www.youtube.com/watch?v=FBXx5odWZuY פרק מתוך הסדרה] באתר יוטיוב
* [http://shironet.mako.co.il/artist?type=lyrics&lang=1&prfid=3338&wrkid=6660 מילות שיר הפתיחה] שכתבה לאה נאור והלחין מתי כספי
* [http://www.naorlea.co.il/tvshow.asp?id=3 על התוכנית והשירים] - מתוך האתר של לאה נאור
* 
* 

קטגוריה:תוכניות טלוויזיה ישראליות לילדים
קטגוריה:סדרות טלוויזיה ישראליות לילדים
קטגוריה:תוכניות טלוויזיה ישראליות
קטגוריה:חוה אלברשטיין
קטגוריה:סדרות טלוויזיה ישראליות שעלו לשידור בשנות ה-1970
טרקאן

ווינה, 2006]]
היסמטין טרקאן טֶווטוׂלוּ (בטורקית: Hüsamettin Tarkan Tevetoğlu; נולד ב-17 באוקטובר 1972) הידוע בעיקר בשם הבמה טרקאן, הוא אחד מזמרי הפופ המצליחים ביותר בטורקיה. במהלך הקריירה שלו הקליט טרקאן מספר אלבומים שהגיעו למכירות של "תקליט פלטינה" ומכירות אלבומיו נאמדות בסך הכול בכ-15 מיליון עותקים, מה שזיכה אותו בכינוי "נסיך הפופ הטורקי".

טרקאן, יליד אלזיי, גרמניה המערבית, התפרסם גם באירופה ובארצות הברית, במיוחד בשיר "שמרק" ("Şımarık"). השיר זכה למגוון גרסאות כיסוי וחידושים שהמפורסם ביותר הוא הביצוע של הזמרת האוסטרלית הולי וואלנס בגרסה אנגלית כ-"Kiss Kiss", לאחר שסזן אקסו, מלחינת השיר, מכרה את זכויות הלחן לוואלנס. חילוקי הדעות בנוגע לזכויות היוצרים של השיר הביאו לכדי סיום את שיתוף הפעולה הפורה בין טרקאן ואקסו, שהוליד עד כה מספר להיטים נוספים כ-"Şıkıdım". השיר "שמרק" זכה לגרסאות רבות ברחבי העולם, ובהן גם גרסאות עבריות: אחת בשם "נשיקה" אותה שרה רינת בר ושנייה בשם "כל המשמח" של יוסי פיאמנטה. כמו כן חלק מהמנגינה משמשת בתור הפתיח של התוכנית לונדון את קירשנבאום בערוץ עשר.

טרקאן הפיק את תקליטיו הראשונים בחברת איסטנבול פלאק, אך כיום הוא בעל לייבל משל עצמו, HITT Music, אותו ייסד ב-1997.

==קישורים חיצוניים==

* 

קטגוריה:זמרים טורקים
קטגוריה:זמרי פופ טורקים
קטגוריה:אמנים הידועים בשם במה
קטגוריה:בוגרי ברוך קולג' (ניו יורק)
קטגוריה:זוכי פרס המוזיקה העולמי: מזרח תיכון
קטגוריה:גרמנים ממוצא טורקי
קטגוריה:אמני אטלנטיק רקורדס
קטגוריה:פזמונאים טורקים
קטגוריה:מפיקים מוזיקליים טורקים
קטגוריה:טורקים שנולדו ב-1972
Mac Pro

ה-Mac Pro היא סדרת מחשבי מקינטוש מתוצרת אפל, המיועדים למגזר המקצועי (עורכי וידאו, מוזיקאים וגרפיקאים) ונחשבים למחשבים המהירים והיקרים ביותר של החברה. מחשב ה-Mac Pro מבוסס על מעבדי אינטל Xeon ומיוצר על ידי חברת אפל. ה-Mac Pro זהה בצורתו החיצונית למחשבי ה-Power Mac, שהיו הדגמים האחרונים בהם חברת אפל עשתה שימוש במעבדים שאינם מתוצרת אינטל (מעבדי Power PC מתוצרת IBM).

ה-Mac Pro הוצג ב-7 באוגוסט 2006 בתערוכת WWDC, כדי להחליף את סדרת ה-Power Mac. יחד עם שרתי ה-Xserve ה-Mac Pro השלים את המעבר של אפל למעבדי אינטל. ב-4 באפריל 2007 הוצג Mac Pro עם 8 ליבות.

== מפרט טכני ==
===דור ראשון (2007)===
הדור הראשון של מחשבי Mac Pro. המארז דומה לזה של Power Mac G5.
* מעבד: מעבד אינטל Xeon עם 8 ליבות במהירות של 2.66Ghzֿ או 2.93Ghz או שני מעבדי אינטל Xeon במהירות של 2.93Ghz / 2.66Ghz / 2.4Ghz
* זיכרון: 3GB עד 64GB מסוג DDR3.
* כרטיס מסך: עד 4 כרטיסי מסך מסוג NVIDIA GeForce GT 120 512MB או כרטיס מסך מסוג ATI Radeon HD 5770 1024MB.
* דיסק קשיח: עד ארבעה כוננים שגודל כל אחד מהם הוא עד 2TB במהירות 7200 סל"ד.
* כונן אופטי: עד שני כוננים אופטיים מסוג SuperDrives X18(קורא וצורב CD ו-DVD). 
* מערכת הפעלה: Mac OS X גרסה 10.7 ("ליאון" - Lion).

=== דור שני: Mac Pro 2013 ===
הדור השני של מחשבי Mac Pro.
* מעבד אינטל Xeon בארכיטקטורת Ivy Bridge (דור שלישי), עד 12 ליבות
* זיכרון בין 12GB ל 16GB מסוג DDR3 ECC.
* שני כרטיסים גרפיים מדגם AMD FirePro D300/D500/D700 (בהתאם לדגם שנבחר). ניתן להתקין עד 64GB
* כונן SSD בגודל 256GB עם אפשרות להרחיב ל1TB.
* יציאת HDMI, שישה חיבורי Thunderbolt 2, חיבור USB 3.
* Mac OS 10.9 מאבריקס (Mavericks)

===דור שלישי: Mac Pro 2019===
* מעבד אינטל Xeon-W בארכיטקטורת Cascade Lake, שמגיע עם 8 עד 28 ליבות, תלוי בדגם שנבחר.
* זיכרון 32GB מסוג DDR4 ECC, ניתן להרחבה עד 768GB או עד 1.5TB בדגם שמגיע עם מעבד 24 ליבות.
* כרטיס גרפי מדגם AMD Radeon Pro 580X, עם אפשרות להחליפו בשני כרטיסי Radeon Pro W5700X, או בכרטיס אחד או זוג כרטיסי Radeon Pro Vega II.
* כונן SSD בגודל 256GB עם אפשרות להוסיף כמות של 1TB עד 8TB.
* חומרת הצפנה Apple T2.
* macOS 10.15 Catalina

== מערכות הפעלה ==
ל-Mac Pro, כמו לכל מחשב מקינטוש אחר עם מעבד מתוצרת אינטל, יש יכולת להריץ מערכות הפעלה אחרות בעזרת התוכנה Boot Camp שאפל פיתחה. ה-Mac Pro מהדור הראשון, לדוגמה, יכול להריץ את מערכות ההפעלה Windows XP ו-Windows Vista.

== קישורים חיצוניים ==

* 
* [https://web.archive.org/web/20110625175948/http://store.idigital.co.il/mac/macpro באתר iDigital], יבואנית אפל בישראל

קטגוריה:מקינטוש
קטגוריה:מכשירים שהושקו ב-2006
קטגוריה:מכשירי חברת אפל
ממד (פיזיקה)

בפיזיקה, ממד של מערכת משקף דרגת חופש של תנועה במרחב. מספר הממדים של מרחב הוא מספר הקואורדינטות המינימלי שצריך כדי לתאר אותו, ומספר הכיוונים הבלתי-תלויים בהם אפשר לנוע (למשל, כיוונים ניצבים הם לרוב בלתי תלויים).

העולם כפי שאנו מכירים אותו הוא בעל שלושה ממדים מרחביים. לקו ישר יש ממד אחד כיוון שיש לו רק דרגת חופש אחת. למישור יש שני ממדים.

לפי תורת היחסות, ליקום ארבעה ממדים: שלושת הממדים המוכרים (אורך, רוחב ועומק), וממד הזמן. לארבעת הממדים הללו ניתן השם "מרחב-זמן". את הנקודות במרחב-זמן, הנקראות "מאורעות", אפשר לתאר כרביעייה סדורה, ולה הקואורדינטות (t, x, y, z).

==תאוריות נוספות==
ישנן תאוריות נוספות, שאינן נתמכות בניסויים, שגורסות שביקום שלנו ישנם יותר מארבעה ממדים. בניסוחים המוקדמים של תורת המיתרים גרסו שהיקום מורכב מ-10 ממדים. מאוחר יותר, לאחר ששופרו המשוואות, הגיעו למסקנה שהיקום מורכב מ-11 ממדים – מתוכם 10 ממדים הם מרחביים, וממד זמן אחד, ואולם ישנן תורות אחרות שלפיהן מספרים אחרים של ממדים. לפי תורות אלו הממדים הנוספים (נוסף על ארבעת הממדים המוכרים) הם, ככל הנראה, קומפקטיים ומזעריים, ולכן איננו מבחינים בהם ביום יום. לפי פיתוחים בתורת העל-מיתר ותורת M הדרך היחידה שלנו לחזות בממדים הנוספים היא באמצעות כוח הכובד. זאת מכיוון שהגרביטון, החלקיק הנשא של הכבידה, הוא היחיד המסוגל "לגלוש" לממדים הנוספים, בעוד החלקיקים הנשאים של שאר הכוחות, או חלקיקי החומר אינם מסוגלים לעשות זאת, והם "כבולים" לארבעת ממדי המרחב בו אנו [https://www.scirp.org/pdf/jhepgc_2022101214183162.pdf קיימים]. ישנן תקוות שניתן יהיה לחזות בממדים הנוספים, ואולם עד כה עדיין לא נמצאו עדויות נסיוניות לקיומם של ממדים נוספים.

מודל שהציעו נימה ארקני-חאמד, סאבאס דימופולוס וגאורגי (גיה) דבלי מתאר אפשרות לבנות את חוקי הפיזיקה בעולם עם חמישה ממדים שבהם הממד החמישי אינו ממוזער, אך מתנהג באופן שונה משאר הממדים, ובו רק חלקיקים מסוימים יכולים לנוע. גם מודל זה זכה למחקרים תאורטיים רבים אך לא אושש בניסויים עד כה.

== ראו גם ==
* ממד (מתמטיקה)
** ממד (אלגברה)

==הערות שוליים==

קטגוריה:פיזיקה
ا

אליף ומספר סימני "[[תשכיל", שיכולים להופיע עליה]]
האות אליף (בערבית: ألف; בתעתיק מדויק: אָלִף) היא האות הראשונה באלפבית הערבי. לאות זו יש תפקידים אחדים בשיטת הכתיבה הערבית המודרנית.

אליף בלא שום תוספת, ا, משמשת כאם קריאה המאריכה את תנועת הפתחה. ישנה צורה נוספת של אליף הנקראת אליף מקצורה (אליף מוגבלת או מקוצרת), שנראית כמו יא חסרת נקודות, ﻯ, ויכולה להופיע רק בסוף מילה. אין הבדל בהגיית הצורות.

אליף יכולה לשמש גם כ"כיסא" להמזה, <big>أ</big> או <big>إ</big>, ואז היא מייצגת את העיצור /ʔ/ (כמו אל"ף עיצורית). בעבר, לפני שהומצאה ההמזה, אליף שמייצגת עיצור נכתבה באופן זהה לאליף שמשמשת כאם קריאה – שתיהן נכתבו כאליף ללא שום תוספת. הדבר יצר בלבול, שנפתר עם המצאת ההמזה, שבהתווספותה לאליף מבהירה שהאליף מייצגת עיצור. ההמזה יכולה להופיע מעל לאליף או מתחתיה; כאשר האליף מנוקדת בכסרה, ההמזה מופיעה מתחתיה (إِ), ואילו כאשר האליף מנוקדת בפתחה, בדמה או בסוכון, ההמזה מופיעה מעליה (أَ, أُ או أْ).

אם במילה מופיעה אליף עיצורית (עם המזה) המנוקדת בפתחה ארוכה, כך שאמורות להיות שתי אליפים ברצף, מופיעה במקומן אליף אחת עם מעיין טילדה לראשה, ﺁ, הנקראת אליף מדּה, והיא מייצגת /ʔaː/. כך, למשל במילה القرآن (אלקֻראַאן – הקוראן), שאמורה הייתה להיכתב *القرأان.

עוד סימן דיאקריטי היכול להופיע על אליף הוא הַמְזַתֻ אלְוַצְל הנראה כעין צאד הנכתבת מעל האליף, ٱ, ובהתווספותה האליף שותקת. אליף ואצלה מופיעה בעיקר במילים המתחילות באליף כשמתווספות להן מיליות יחס.

בכתיבה, האות מתחברת מצד ימין אך לא משמאל, כשאר אותיות "דוד' ארז".

פעמים רבות אליף משמשת בערבית, כמו בארמית, בתפקיד אותו ממלאת בעברית האות ה"א: כך, למשל, היא משמשת כמילית שאילה: "أَتَكْتُبُ بِٱلْعَرَبِيَّةؚ؟" שתרגומו: "התכתוב בערבית?", ניתן להשתמש גם במילית هَلْ. גם הבניין הרביעי בערבית: "أفعل" מקביל בעיקרון לבניין העברי הפעיל. (בארמית, לדוגמה, הקדמה היא אקדמה והמצאה היא אמצאה).

האות אליף התפתחה מהאלף הפיניקית ויש לה מקבילות ברוב האלפביתים:
*אלפבית עברי – א
*אלפבית לטיני – A,a
*אלפבית יווני – A,α
*אלפבית סורי – ܐ

{| class="wikitable"
|-
| <big><font size="5">ا</font></big> || אליף בלא סימן נוסף || מאריכה לפתחה
|-
| <big><font size="5">-ٰ</font></big> || אליף תלויה || מאריכה לפתחה (אך בדרום אסיה מופיעה ללא הפתחה)
|-
| <big><font size="5">أإ</font><big> || אליף עם המזה || עיצור
|-
| <big><font size="5">آ</font></big> || אליף עם מדה || תחליף לרצף <big>أا</big>
|-
| <big><font size="5">ٱ</font><big> || אליף עם וסלה || אות שותקת
|-
| <big><font size="5">ﻯ</font><big> || אליף מקצורה || אליף כתוצאת מעתק הגאים מ-ي
|-
| <big><font size="5">ﻻ</font><big> || לאם + אליף || רצף האותיות למ"ד אל"ף
|}

==קישורים חיצוניים==

קטגוריה:אותיות בערבית
פסטו

מרכיבי הפסטו (מלמעלה עם [[כיוון השעון) - ריחן, צנוברים, גבינת פקורינו, שום, שמן זית]]
פסטו
פסטו (באיטלקית: pesto) הוא רוטב במטבח האיטלקי, המוכן באופן מסורתי מריחן (בזיליקום), צנוברים, שום, שמן זית וגבינת פרמזן או פקורינו כתושים בעלי ומכתש. הפסטו משמש כרוטב לפסטה, כממרח, תיבול למרק ועוד.

מקור הפסטו הוא חבל ליגוריה שבאיטליה. קיימות עדויות למאכל דמוי פסטו כבר בתקופת הרומאים, אם כי ייתכן שמקור הפסטו כפי שמוכר היום בתקופה מאוחרת יותר (סביבות 1600). מקור השם הוא בשורש האיטלקי pestâ שמשמעותו לכתוש.

בנוסף לגרסה הקלאסית של הפסטו (שרכיביה כאמור הם בזיליקום, צנוברים, שום, שמן זית וגבינה קשה) המכונה 'פסטו אלה ג'נובֶזֶה', קיימות גרסאות רבות אחרות של פסטו. ניתן, לדוגמה, להשתמש בעשבי תיבול אחרים (פטרוזיליה, כוסברה, נענע וכיוצא בזה) במקום או בתוספת לבזיליקום. ניתן גם להחליף את הצנוברים באגוזים מסוג אחר, כגון אגוזי קשיו ואפשר להחליף או לוותר על הגבינה. כאשר הפסטו משמש כרוטב, מקובל לפעמים לעדן את מרקמו ולהעשירו על ידי הוספתו לשמנת מתוקה.

גרסאות ידועות כוללות:
* פיסטו (pistou) - מקור הגרסה בחבל פרובאנס שבצרפת. כוללת בזיליקום, שמן זית ושום בלבד. משמשת בעיקר לתיבול מרק.
* פסטו אלה סיצ'יליאנה - כוללת גם עגבניות מיובשות.

במטבח המודרני הפסטו נטחן בדרך כלל במעבד מזון ולא נכתש ידנית. כמו כן ניתן להשיג פסטו מוכן במרכולים. ברבים ממוצרי הפסטו התעשייתי, מוחלפים חלק מהמרכיבים ברכיבים זולים יותר (לדוגמה אגוזי מלך במקום צנוברים, שמן צמחי השונה משמן זית וכדומה) ונוספים חומרים משמרים. בישראל מושמטת לעיתים הגבינה מסיבות כשרות.
פסטו היא מילה איטלקית שמובנה בעברית ממרח, או ליתר דיוק כותש או כתישה. מקובל ליחס את הפסטו לצמח הבזיליקום, אך יש גם ממרח שום, ממרח פטרוזיליה ועוד. כיום כולם יקראו פסטו שכן כולם נעשים בכתישה.

פסטו טבעוני נעשה ללא תוספת של גבינה והיתרון שלו שהוא נשמר לתקופה ממושכת בקירור ללא חומרים משמרים. מידת השימור של הפסטו נקבעת לפי כמות שמן הזית ומידת הייבוש של עלי הריחן. אם הממרח כולל כמות גבוהה של מים, אם העלים טריים או אם הוא מכיל מעט שמן זית ביחס למים, הוא יחזיק לזמן קצר יותר.

== קישורים חיצוניים ==

* 
* [https://web.archive.org/web/20070918080523/http://www.food24.com/Food24/Components/FoodFocus/0,10435,94,00.html הסבר על פסטו וקרוב ל-200 מתכונים] 
* [http://www.foodsdictionary.co.il/tag/pesto-recipes מתכוני פסטו עם ערכים תזונתיים] 
* [https://160cal.com/%D7%9E%D7%9E%D7%A8%D7%97-%D7%A4%D7%A1%D7%98%D7%95-%D7%98%D7%91%D7%A2%D7%95%D7%A0%D7%99-%D7%9E3-%D7%9E%D7%A8%D7%9B%D7%99%D7%91%D7%99%D7%9D-%D7%91%D7%9C%D7%91%D7%93/ מתכון לפסטו טבעוני ללא תוספת גבינה שנשמר לאורך זמן]

קטגוריה:המטבח האיטלקי
קטגוריה:רטבים
קטגוריה:ממרחים
קטגוריה:המטבח האיטלקי: רטבים
באדור ג'ובאווה

בּאַדוּר ג'וֹבּאווָה (בגאורגית: ბაადურ ჯობავა; נולד ב-26 בנובמבר 1983) הוא שחמטאי גאורגי בדרגת רב-אמן.
== קריירה ==
ג'ובאווה הפך לרב-אמן בשנת 2003.

ההישג הגדול הראשון שלו הוא זכייה בטורניר בדובאי בשנת 2003. באולימפיאדת השחמט ה-36 בשנת 2004 הוא זכה במדליית זהב (8.5 נקודות מ-10). הוא השתתף ב-7 אולימפיאדות וב-2004 הוא זכה במדליית זהב אישית.

זכה באליפות גאורגיה בשנים 2003 ו-2007.

נכון לאפריל 2018, מדורג במקום הראשון בגאורגיה ו-76 בעולם לפי מד כושר.

== באדור ג'ובאווה באולימפיאדת השחמט ==
בין השנים 2000 ל-2022 השתתף באדור ג'ובאווה ב-10 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 2000||2 עת ||גאורגיה|| 2503||5 מ-7||5+ 0= 2-||71.4|| 6 קבוצתי, 7 אישי
|-
| 2002||4 ||גאורגיה|| 2570||3.5 מ-8||3+ 1= 4-||43.8|| 4 קבוצתי
|-
| 2004||4 ||גאורגיה|| 2614||8.5 מ-10||7+ 3= 0-||85.0|| 21 קבוצתי, 1 אישי
|-
| 2006||1 ||גאורגיה|| 2646||5.5 מ-10||4+ 3= 3-||55.0|| 14 קבוצתי, 50 אישי
|-
| 2008||1 ||גאורגיה|| 2664||6.5 מ-10||5+ 3= 2-||65.0|| 11 קבוצתי, 9 אישי
|-
| 2010||1 ||גאורגיה|| 2710||6.5 מ-11||5+ 3= 3-||59.1|| 30 קבוצתי, 14 אישי
|-
| 2014||1 ||גאורגיה|| 2713||6 מ-10||4+ 4= 2-||60.0|| 44 קבוצתי, 28 אישי
|-
| 2016||1 ||גאורגיה|| 2665||8 מ-10||6+ 4= 0-||80.0|| 14 קבוצתי, 1 אישי
|-
| 2018||1 ||גאורגיה|| 2634||4.5 מ-9||3+ 3= 3-||50.0|| 28 קבוצתי
|-
| 2022||1 ||גאורגיה|| 2585||5 מ-9||3+ 4= 2-||55.5|| 27 קבוצתי
|}

==מבחר תחרויות בהן השתתף==
* גביע העולם בשחמט 2017

== קישורים חיצוניים ==

* [https://web.archive.org/web/20070928003333/http://www.coruschess.com/participants.php?year=2006&group=2&bio=9 ביוגרפיה באתר www.coruschess.com], 

==הערות שוליים==

ג'ובבה, באדור
קטגוריה:רבי-אמנים
קטגוריה:גאורגים שנולדו ב-1983